Document ID: 31996R2231

31996R2231
L 307/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2231/96 НА КОМИСИЯТА
от 22 ноември 1996 година
за изменение на приложения I, II, III, IV, V, VI, VII, VIII, IX и XI към Регламент (ЕИО) № 3030/93 на Съвета относно общите правила за внос на някои текстилни продукти с произход от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни (1), последно изменен с Регламент (ЕО) № 941/96 на Комисията (2), и по-специално член 19 във връзка с член 17 от него,
като има предвид съответните промени в Комбинираната номенклатура, приложима от 1 януари 1996 г.;
като има предвид, че с решение от 22 декември 1995 г. (3) Съветът реши да приложи на временна основа Протокола за търговия с текстилни продукти, договорен със Словения;
като има предвид, че с решение от 18 декември 1995 г. (4) Съветът реши да приложи на временна основа Споразумението за изменение и подновяване на Споразумението за търговия с текстилни продукти, договорено с Виетнам;
като има предвид, че с решение от 22 декември 1995 г. (5) Съветът реши да прилага на временна основа двете споразумения под формата на договорени протоколи във връзка с търговията с текстилни продукти с Виетнам;
като има предвид, че с решение от 22 декември 1995 г. Съветът реши да приложи на временна основа Споразумението за изменение и подновяване на споразумението за търговия с някои текстилни продукти, договорено с Мароко;
като има предвид, че с решение от 22 декември 1995 г. (6) Съветът реши да приложи на временна основа споразуменията за изменение, и където е възможно, за подновяване на споразуменията и протоколите за търговия с текстилни продукти, договорени с България, Китай, Чешката република, Словакия и Узбекистан;
като има предвид, че с решение от 22 декември 1995 г. Съветът реши да приложи на временна основа споразумението за подновяване на споразуменията за търговия с текстилни продукти, договорени с Египет, Малта и Тунис;
като има предвид, че с решение от 22 декември 1995 г. (7) Съветът реши да приложи на временна основа споразумението за подновяване на споразуменията за търговия с текстилни продукти, договорено с Руската федерация;
като има предвид, че с решение от 22 декември 1995 г. (8) Съветът реши да приложи на временна основа споразумението за изменение, и където е възможно, за подновяване на споразуменията и протоколите за търговия с текстилни продукти, договорени с Беларус, Унгария, Полша, Румъния и Украйна;
като има предвид, че на 22 декември 1995 г. Съветът прие Регламент (EО) № 3060/95 относно споразуменията за внос на някои текстилни продукти с произход от Тайван (9);
като има предвид, че споразуменията в областта на текстила и облеклото с Турция са преустановили своето действие след влизането в сила на митническия съюз между Европейската общност и Турция на 1 януари 1996 г.;
като има предвид, че с решение от 26 февруари 1996 г. (10) Съветът реши да сключи споразумения за достъп до пазара с Индия и Пакистан;
като има предвид, че с решение от 16 септември 1996 г. (11) Съветът реши да приложи на временна основа споразуменията за изменение и подновяване на споразуменията за търговия с текстилни продукти, договорени с Армения, Азербайджан, Грузия, Казахстан, Киргизстан, Молдова, Таджикистан и Туркменистан;
като има предвид, че след присъединяването на новите членове на Световната търговска организация (СТО) е необходимо списъкът с членовете на СТО да бъде изменен;
като има предвид, че всички горепосочени условия налагат изменения в приложения I, II, III, IV, V, VI, VII, VIII, IX и XI към Регламент (ЕИО) № 3030/93, с които да се въведат промените при вноса в Общността на някои някои текстилни продукти с произход от трети страни по смисъла на член 19 от Регламент (ЕИО) № 3030/93;
като има предвид, че гореспоменатите споразумения и спогодби съгласно условията, предвидени в съответното решение на Съвета относно сключването им или прилагането им на временна основа, са в сила от различни дати преди датата на влизане в сила на настоящия регламент; като има предвид, че член 20 от Регламент (ЕИО) № 3030/93 постановява, че посоченият регламент и приложенията към него „не съставляват по никакъв начин дерогация от условията на двустранните споразумения, протоколите или споразуменията за търговията с текстил, които Общността е сключила с третите страни, изброени в приложение II или в Споразумението за текстила и облеклото по отношение на страните членки на СТО, изброени в приложение ХI, и които са валидни в случай на различия в позициите на страните“; като има предвид, че не е необходимо настоящият регламент да се прилага със задна дата;
като има предвид, че мерките, предвидени в настоящия регламент, са в съответствие със становището на Комитета по текстил,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 3030/93 се заменя с приложение I към настоящия регламент.
Приложение II към Регламент (ЕИО) № 3030/93 се заменя с приложение II към настоящия регламент.
Приложение III към Регламент (ЕИО) № 3030/93 се заменя с приложение III към настоящия регламент.
Приложение IV към Регламент (ЕИО) № 3030/93 се заменя с приложение IV към настоящия регламент.
Приложение V към Регламент (ЕИО) № 3030/93 се заменя с приложение V към настоящия регламент.
Приложение VI към Регламент (ЕИО) № 3030/93 се заменя с приложение VI към настоящия регламент.
Приложение VIа и таблица А към приложение VIа към Регламент (ЕИО) № 3030/93 се отменя.
Приложение VII към Регламент (ЕИО) № 3030/93 се заменя с приложение VII към настоящия регламент.
Приложение VIII към Регламент (ЕИО) № 3030/93 се заменя с приложение VIII към настоящия регламент.
Приложение IХ към Регламент (ЕИО) № 3030/93 се заменя с приложение IХ към настоящия регламент.
Приложение ХI към Регламент (ЕИО) № 3030/93 се заменя с приложение Х към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 ноември 1996 година.

Labels: 1
3
5